
En kan vel blive lidt træt 
og sove fra middagsmaden. 
Så er det rart, at vennerne 
tænker på en. 



Hvorfor? > 

Ja, h vorfor gøre så meget stads ud 
af, at Nykøbing Sjælland Stadsorke- 
ster, som det nu hedder, har 40 års 
jubilæum. Fordi det i sig selv er be- 
mærkelsesværdigt, at man i en by 
med et lille opland, har kunnet holde 
liv i et amatørorkester i så lang tid. 
Men også fordi vi alle har behov for 
en gang imellem at standse op og se 
tilbage på det, der var forud. 

Grunden til orkesterets levedyg- 
tighed skal dels findes i ihærdige og 
initiativrige enkeltpersoners stræ- 
ben for orkesterets ve og vel, og dels 
i det sammenhold og kammeratskab, 
musikken giver dens udøvere. Det er 
dette sammenhold, der får musikere 
til at køre langvejs fra for at komme til 
øveaftener og koncerter, til at flytte 
ferier og fridage til fordel for vigtige 
orkesterarrangementer og til stædigt 
at blive ved selv i nedgangstider. 

Vi håber med dette skrift at kunne 
formidle lidt af det, der gør at vi selv 
holder så meget af orkesteret. Skrif- 
tet gør ikke krav på at være et histo- 
risk kildeskrift, men vi har forsøgt at 
videregive små glimt fra orkesterets 
virke og dagligdag. 

Ole Villum Neerup 



De skal ikke kun 

tageosfor 
pengenes skyld. 

Alle banker kan tilbyde Dem en 
bankbog, en checkkonto, en kassekredit, 
et Ian eller for eksempel en borneopspa- 
ringskonto. 

Og alle banker giver næsten det - 
samme i rente - og tager næsten det 
samme. ,:• ^ij 

Sa det er ikke "produkterne", der er 
afgorende for valg af bank. 

Vi tror på, at en banks opgave er at • 
lose problemer. At fa det bedste ud af 
de penge, kunderne har til rådighed. 

At få dem til at blive til mere - eller _ ■ 

få dem til at blive til en bil eller til et 

farve-TV. 

Det er vanskeligere end blot at 
"ekspedere" kunderne. Og det tager 
længere tid. Men det er en stor udfor- 
dring. 

Sja^llandske Bank trives bedst med 
udfordringer. Ellers var vi ikke blevet 
den 10. storste bank i landet på kun 
ti år. Med omkring 12.000 aktionærer, 
hvoraf kun de færreste er finansfyrster. 

Sa De skal ikke kun tage os for 
pengenes skyld. 

Der er mange andre grunde. • 

SJÆLLANDSKE BANK 

Vi er alle pengene værd. 



Lidt beretning 

om Nykøbing Sj. Amatørorkester 

/ svøb. 

Hvad der er musik for en, er støj for en anden - og omvendt. 

(Storm P.) 



Nykøbing Sj. Amatørorkester er vokset ud af en samling unge musikud- 
øvere, der havde deres prøver i et hjem yderst på Vesterbro her i byen. Det 
var inden der var tænkt på Miljøstyrelse og -ministerium, og inden man 
kendte begrebet »støjforurening«. 

De unge mennesker gik til sagen, og larmen i stuen, hvor man øvede, 
antog ofte utilstedelige højder. Ruderne klirrede, og stortrommens dumpe 
lyd trængte med larmen ind i stuerne hos kvarterets beboere. Når den 
voldsomme udfoldelse skulle forsvares, brugte man den trøstende ven- 
ding: »De er jo kun amatører«. 

Som bekendt er det lysten, der driver værket, -kærlighed til sagen, og i 
den forbindelse må det med, at ordet amatør har sin rod i ordet »amour«. 
Den kendsgerning forklarer en del. 

Det hjemlige musikliv tog fra den beskedne begyndelse et mærkbart 
opsving, og ganske mange har gennem årene haft deres plads i orkeste- 
rets rækker. 

Som nævnt var det under beskedne former orkesteret virkede de første 
år. Det bestående F.D.F. -orkester suppleredes ved en Set. Hansfest på 

S.N.S. med nogle andre musikudøvere, og det blev starten til egentlig 
samling om udvidelse af virkeområde. 

Som bekendt er traditionen af medvirken ved Set. Hansfesten på S.N.S. 
holdt i live. 

Orkesterlederen havde på dette tidspunkt opmærksomheden vendt mod 
de mange amatørorkestre ud over hele landet, og som et forsøg på at opnå 
nærmere kontakt mødtes man i Nykøbing med Hørve og Eskebjerg 
K.F.U.M. -orkestrene til stævne. 

Om dette skrev de lokale blade, at det var ikke så få tilhørere der nød den 
sjældne oplevelse at høre et stort hornorkester i Nykøbing. Amatørblæsere 
fra de nærmeste byer, skilte sig nydeligt fra deres opgave og høstede 
meget bifald for de smukke numre. 

Initiativet til samling af alle amatørmusikere i landet fandt genklang, og 
d. 13.-14. marts 1948 samledes man til kongres i Århus hvor D.A.O. (Dansk 
Amatør Orkesterforening) blev en kendsgerning. 

Amatørorkesterets virke. 

Den lokale turistforening fandt hurtigt ud af, at lidt organiseret bag- 
grundsstøj var anvendelig ved adskillige lejligheder. 

Efter et arrangement på byens torv, til hvilket orkesteret havde mobilise- 
ret musikere fra nær og fjern for at gøre så god figur som muligt, kunne 

man i en lokal avis læse følgende: »Amatørorkesteret havde vovet sig frem 
for offentligheden til fordel for turistforeningens lodseddelsalg. Der var 
kommet en mængde mennesker på torvet for at overvære begivenheden. 
Efter at den første nervøsitet havde sat sig, blæste orkesteret på livet løs 
alle de kendte melodier, og høstede hjerteligt bifald. 

Ved en anden lejlighed vartonen i en lokal avis lidt syrlig. Orkesteret var, 
på udflugt til Hillerød, i slotsgården for at give koncert. Blandt tilhørerne 
var ca. 500 damer fra Verdens-husmoderkongressen, der begejstret ap- 
plauderede de flinke amatører. Det uniformerede orkester der bar Nykø- 
bing byvåben på jakkerne afstedkom følgende: »Uniformen vakte betyde- 
lig interesse og på grund af halvmånen i Nykøbings byvåben blev orkeste- 
ret antaget for at være tyrkisk. Nogen rent umiddelbar turistreklame for . 
Nykøbing Sj. kan det altså ikke synes at være- uden forklaring«. Ak nej! 

På et tidligere tidspunkt var der tilrettelagt et radioprogram om Odsher- 
red, der skulle sendes fra hotel Postgården i Holbæk. Turistforeningen 
havde bedt om orkesterets medvirken. Vor medvirken blev et spørgsmål 
om økonomi. Dette kom daværende hospitalsforvalter Mørch for øre, og 
han udvirkede, at der blev 100 kr. til disposition til formålet, og vi kunne 
medvirke. Desværre har vi af gode grunde aldrig kunnet vurdere produk- 
tet, der væltede ud i æteren. 

Blandt et væld af arrangementer plukker vi en buket. Først og fremmest 
må man nævne turistsæsonens fredags-marcher, der havde lang levetid. 

Sophus Jensen, Sv. Graae, Erik Larsen, Vagn Johansen, Arne Petersen, 
Erik Larsen, Kaj Bjerre, Hans Jensen, K.C. Larsen. 
v.Sikringsanstalten. 




Dernæst var de i sin tid så populære julekoncerter højdepunkter. Man 
erindrer Det kgl. teaters og andre fremragende kunstneres medvirken, og i 
dette selskab fik orkesteret sin opgave. 

Den lokale presse lod forlyde, at det var mægtig fint selskab Nykøbing 
amatørorkester var kommet i, og det var faktisk imponerende, at de klare- 
de sig så godt som tilfældet var. 

Vi erindrer »Nordisk Aften«, Velgørenhedskoncert på Phønix, Asfaltbal- 
lerne, »Nordens Fredsfest«, Modstandsbevægelsens parade d. 27.5.1945, 
orkesterrevyerne«. Besøg på skoleskibet Georg Stage »Nordens ven- 
skabsbesøg«, Landliggerkamp i Rørvig, Besøg i Guldberglejren i Audebo, 
Frihedsdagens markering. Besøg hos Odsinger i København, Grønlands- 
aften, og ikke at forglemme de utallige besøg på Amtssygehus, oplandets 
alderdomshjem og andre institutioner. 

At være med på noderne. 

Som nævnt blev det til medvirken ved mange forskellige lejligheder. I de 
første år forlystede man byens borgere med koncerter på torvet. Det 
gennem pressen i forvejen annoncerede program indeholdt, så vidt mu- 
ligt, populære melodier. Ved en sådan lejlighed havde man dristet sig til at 

annoncere den dengang så skattede: »Hyp lille Lotte«. Trompetisten, der 
skulle spille melodistemmen, var kendelig nervøs. Han gav pokker i diri- 
gent og øvrige orkester. Han fik hurtigt listet »Lotte« overtravtil fuld galop. 
Megen morskab hos tilhørerne, en flov smag i munden hos os andre. 
Her var vi ikke rigtig med på noderne. 

Kønsrolle. 

Længe før kvindeår og kønsrolledebat bragte sindene i oprør, optoges 
en ung »dame« i orkesteret. Orkesteret medvirkede ved børnedyrskue i 
Høve skov, og »damens« tilstedeværelse vakte så megen interesse, at 
Billedbladet i sin reportage bragte nærbillede af den kvindelige basunist. 

Uniformering. 

Allerede i de første år luftedes tanken om uniformering af orkesteret. 
Daværende formand for turistforeningen, stationsforstander Windeløv, 
syslede med tanken om en kopi af den gamle borgervæbnings uniform. 
Det viste sig at ville blive en særdeles bekostelig affære at realisere planen, 
og som foreløbig løsning blev nogle landsoldatuniformer lejede for en 
sæson. Hovedbeklædningen, en chapeau, ubehagelig at bære, mindede 
meget om den hovedprydelse cirkusheste sædvanligvis udstyres med. 



Grethe Kolbe dirigerer. 
På Kongeengen. 

Heldigvis fandt uniformeringen sin løsning og fik et mere sædvanligt snit. 
Tanken om en uniform som tidligere tiders borgervæbning, kunne sikkert 
have vakt opmærksomhed ud over det sædvanlige. 



Knald eller fald. 

Der var en del besværligheder med at holde liv i orkesteret de første år. 
Ikke mindst var der problemer af økonomisk art, der mindskedes da støtte- 
foreningen var en kendsgerning. Forskellige arrangementer blev iværksat, 
og disses succes gav et godt økonomisk rygstød, løvrigt var det måske 
netop disse omstændigheder, der gav det gode sammenhold. 

På en anden front dukkede vanskeligheder op. Orkesterets aktivitet på 
mange områder bragte modsætningsforhold til den stedlige orkesterfor- 
ening. Korrespondance frem og tilbage om sagen gav intet positivt resul- 
tat, hvorimod man opfordrede amatørorkesteret til omgående at indstille 
sit virke. 

I dag består der, takket være vore landsorganisationers forhandlinger, et 
godt forhold parterne imellem. 

Den stedlige musikdirektør tog dog senere initiativ til oprettelse af et 
hjemmeværnsorkester med flere af vore folk som deltagere. Splittelsen 



S NYKØBING 

BYENS BEDSTE TILBUD I 
KOLONIAL 

BYENS FRISKESTE FRUGT, 
GRØNT OG BLOMSTER 

BYENS BILLIGSTE OG BEDSTE 
KØD OG PÅLÆG 



10 



blev af kort varighed, og de, der havde været på »gæstespil«, vendte hjem 
til folden igen. 

Episoder. 

Nogle orkestermedlemmer vil kunne berette om opievelser af højst for- 
skellig art, som hører med til billedet af de forskellige aktiviteter medlems- 
skab medførte. Her skal berettes om et par stykker i de ubehagelige 
besættelsestider. 

Mange erindrer endnu de lokale forhold i besættelsestiden, og vil huske 
hotel Phønix's opgave som hovedkvarter for tyskerne, der her havde sam- 
let en del mandskab. 

En aften var orkesterets dirigent på vej ad Svanestræde mod Holtets 
plads med kommuneskolen som mål. En provokation fra ungdommelige 
elementers side, satte et vældigt skyderi igang. Soldater løb råbende fra 
hotellet op gennem haven, idet de samtidig skød vildt omkring sig. Enhver, 
der befandt sig i skudlinie, gjorde klogt i at gøre sig så flad som muligt. 
Tyske soldater nåede frem, hvor orkesterlederen befandt sig, og komman- 

Fra tuba'n og v. om. 

Flensted Andersen, Peter Nielsen, Leif Andersen, Haslund Jensen, 
Poul Larsen, K.C. Larsen. 

Mogens Rasmussen, Arne Petersen, Nielsen, Halvor Erdal, Erik Larsen 
»Denger« Nielsen, Poul Nielsen. 

Håssleholmere på besøg i Nykøbing. ^ . 

Amatørork. musicerer v. rådhuset. "T" 

dårede denne til at stå op med oprakte hænder. En geværpibe blev stukket 
ham i ryggen, alt imens en anden soldat endevendte den mappe med 
noder, som dirigenten havde med. 

Hvem der var mest nervøs, den tyske soldat med geværet eller ham, der 
måtte stå og mærke geværmundingens runddans i ryggen, er ikke let at 
sige. Orkesterets dirigent brugte sine sparsomme sprogkundskaber til at 
forsikre soldaterne, at han kun havde fredelige hensigter, og egentlig 
gerne ville til musikøvelse. 

Vel ankommet til øvelseslokalet havde hans ansigtskulør åbenbart en 
urovækkende farve, der gjorde de fremmødte musikanter betænkelige. 
Man enedes om at stile mod den hjemlige arne. 

Så var der noget i dagene omkring befrielsen, som også må med. Op- 
findsomheden var stor, når man skulle give udtryk for sin glæde. Amatør- 
orkesteret havde besluttet sig for en rask march gennem gaderne, hvorfor 
man samledes i Pavillonen på skolen. Midt under forberedelserne blev 
skolen belejret af det tyske militær. En opstået situation havde skærpet 
forholdet mellem tyskerne og frihedsbevægelsen. Det tyske skyts pegede 
mod skolen, og geværpiber rettedes mod det lokale, hvor orkestermed- 
lemmerne befandt sig. Samtlige tilstedeværende fandt det klogest at søge 
dækning under vindueshøjde. Denne foranstaltning befordrede jo ikke 
musikudfoldelse, hvorfor orkesterlederen måtte begive sig ud i skolegår- 
den for at forklare den unge løjtnant, der havde kommandoen, at man 
havde i sinde at musicere i gaderne. Med et smil foreslog han, at man gik i 
gang med forehavendet. 

Finale. 

Alt har som bekendt en ende, og det skal også dette kapitel om Amatør- 
orkesterets første tid have. Mangt og meget mere burde måske været taget 
med, som også har haft stor betydning for orkesterets trivsel. Lad os da 
standse ved den røde tråd, der løber gennem al beretning om orkesterets 
virke, det gode kammeratskab. Mange belastninger har det tålt, men sam- 
menholdet bragte det frem i en støt og rolig udvikling til gavn for medvir- 
kende og - forhåbentlig de tusinder af tilhørere. 

Jo, »mosek« er mange ting. 

K.C. Larsen 

Dirigenten har ordet... 



Man har stillet mig spørgsmålet: »Hvordan er det som professionel 
musiker at være dirigent for et amatørorkester«. 

Jeg kan dertil svare, at det i de fleste tilfælde er en fornøjelse at dirigere 
Nykøbing Stadsorkester. 

Der kan være undtagelser som bekræfter reglen, som f.eks. når man har 
forberedt en koncert i længere tid, men den dag koncerten holdes, skal 
den ene tubaspiller til frisøren, den anden til Jylland og den tredie kan ikke 
få fri fra arbejdet. En anden gang er orkesteret fuldt besat med alle, der er 
bare én lille ting, der er ingen første-trompeter. Den enes oldemor fylder 
100 år, den anden er altså så træt, for han har arbejdet så hårdt dagen før, 
og den tredie mener at »Man sgu vel nok kunne spille uden ham«. 

Når man så er gået i enrum et eller andet sted og har stået og grædt og 
revet sig i håret, så går man frisk til den igen. Bortset fra de beskrevne 
tilfælde, som godt kan gøre dirigenten lidt stakåndet, må jeg sige, det 
glæder mig, at orkestermedlemmerne »Går til den« med stor interesse, 
som de gør. Det undrer mig egentlig, at en by som Nykøbing der jo ikke 
hører til de største i landet, har haft et stadsorkester i 40 år, således at det 
man i mange andre byer først nu skal til at etablere, har man haft i mange år 
her. 

Der er nok ingen tvivl om, at det i fremtiden vil blive Danmarks befolkning 
mere og mere bevidst, at musik er et led i vor hverdag, men dette har man 
åbenbart været klar over i Nykøbing i lang tid. 

Orkesteret er velbesat og spiller udmærket i øjeblikket, men vi skal 
tænke på fremtiden. Måske var det en ide at få startet en kommunal 
musikskole. Spiren er lagt med stadsorkesterets musikundervisning, men 
et større tilbud skal måske til. Jeg vil ønske Nykøbing Stadsorkester tillyk- 
ke med jubilæet, gratulere byen med at man har haft et orkester i 40 år og 
samtidig påskønne og takke staden og dens styre for velvillig støtte til 
orkesteret. Knud Bech 

Der har altid været bud efter orkesteret til arrangementer af mange forskellige 
afskygninger. Fodboldkampe, byfester, dyrskuer, spejderparader, børnehjælpsda- 
ge, nationale festdage etc.etc. Orkesteret er på billedet i spidsen for et optog til et 
arbejderstævne på dyrskuepladsen i 1958. Forrest Ejvind Skovgård, deri mange år 
var en statelig tambourmajor. 




/ asfaltballernes tid var orkesteret en fast del af optoget. Orkesteret indledte festen 
med at gå gennem gaderne klokken 19, men da der så var et par timer til optoget, og 
da disse timer jo skulle gå på en eller anden måde, måtte man af og til støtte 
sidemanden ned gennem hovedgaden, når optoget drog af sted. Der går endnu 
sagn om en trommeslager, der med myndighed og stor energi holdt takten. Den 
eneste ulempe ved hele historien var, at vedkommende var sådan cirka en snes 
meter bag efter resten af musikerne. Mærkeligt forresten som sådanne episoder 
opstår i slagtøjsgruppen. Man husker fra nyere tid en triangelspillende bækken- 
svinger, der tabte trianglen i lyskassen ved Sjællands Bank under et forsøg på at få 
armene til at parere ordre. Det øverste billede, hvor orkesteret er uniformeret er fra 
1959. Det nederste fra 1961. 

I anledning af - — 

Ved Mogens Larsen, tidligere forretningsfører og kasserer, nu menigt 
aktivt medlem af Nykøbing Sjælland Stadsorkester. 

Den 1. juli 1968 flyttede min familie til Nykøbing Sjælland, hvor jeg skulle 
tiltræde en stilling ved postkontoret. Når man søger til et nyt sted, under- 
søger man forinden, hvilke muligheder der det pågældende sted er for 
børns uddannelse m.m. Da jeg samtidig erfarede, at der i Nykøbing Sjæl- 
land fandtes et byorkester, forventede jeg umiddelbart at finde et amatør- 
symfoniorkester eller lignende. I stedet fandt jeg i Algade en tombola, hvori 
Palle Flugge stod for at tjene penge til Nykøbing Sjælland Stadsorkester. 
Jeg fik at vide, hvor orkestrets prøver fandt sted, og kom således fra 
efteråret 1968 med i Stadsorkestrets aktive rækker. Orkestret spillede på 
daværende tidspunkt under ledelse af Preben Beyer, som i den periode 
havdefået skabt et velspillende orkester. 1 1969 skiftede man dirigent. Niels 
Krabbenhøft, som indtil da havde været orkestrets habile tubaspiller, fik 
overdraget dirigentstokken. Samme år drog Stadsorkestret på sit første 

Man er ved at gøre sig klar til turen gennem Burg under det første besøg i 1974. 
Dette besøg var indledningen til det frugtbare samarbejde med Burger Spielmanns- 
zug. 



Hos os kan De altid finde en god HABIT - 
SMOKING eller løs JAKKE som passer 
netop Dem ... 




Vi har de førende fabrikater 
WEBMORE - H.C.A. og HOLBORN 



Snak tøj med 

BECH' HERREMAGASIN 

Algade 28 . 4500 Nykøbing Sj. . Telf. 4120 20 

- det betaler sig 



udlandsbesøg, der gik til Zweibrucken i Saarlandet. Det blev en spænden- 
de - omend anstrengende tur, hvor Stadsorkestret høstede stort bifald for 
en fin indsats. Indbydelsen til besøget i Zweibrucken blev formidlet af 
kørerlærer Hans Jurgen Seintsch, som underet af sine mange ferieophold 
i Nykøbing Sjælland havde hørt Stadsorkestret spille, og fandt, at det 
kunne være morsomt at indbyde orkestret til at besøge sin hjemby. I turen : 
deltog turistchef Poul Skytte Olsen, som sammen med Stadsorkestret 
gjorde glimrende reklame for Nykøbing Sjælland i Zweibrucken. 

Efter 1969 fulgte en periode, hvor flere orkestermedlemmer rejste fra 
byen, og en overgang kunne Stadsorkestret knapt nok stille med et spille- 
dygtigt orkester. Man fik dog på det tidspunkt en glimrende støtte i Stads- 
orkestrets tambourkorps, som blev oprettet i vinteren 1968/69. 18 piger og 
drenge trænede ihærdigt vinteren og foråret igennem, og kunne første 
gang træde offentligt frem i funklende nye uniformer ved en præsenta- 
tionsmarch igennem byen og på Statshospitalet Set. Hansaften i 1969. 
Tambourkorpset fik i postbudformand Svend Erik Eriksen en dygtig in- 
struktør, som forstod at give børnene den rigtige undervisning. Ved hans 
afrejse fra byen blev undervisningen overtaget af Addy Jensen, som i en 
periode varetog instruktionen af tambourkorpset på bedste vis og til stor 
glæde og fornøjelse for børnene. 

Senere er der oprettet en grundskole til tambourkorpset, og undervis- 
ningen, som fortiden omfatter ca. 50 børn og unge, varetages i dag af Lis 
Christensen, Birthe Riis Nielsen og Steen Conrad Frederiksen. 

Som afløser for Niels Krabbenhøft antog bestyrelsen i 1972 musikpæda- 
gog Knud Bech, Røsnæs, som instruktør og dirigent for Stadsorkestret. 
Under hans kyndige ledelse voksede orkestrets medlemsskare hurtigt, og 
sammenspilsaftenerne hver mandag i årets 9 måneder har siden Knud 
Bechs tiltræden formået at samle orkestermedlemmerne til inspirerende 
og gemytlig instruktion. 

I foråret 1974 søgte Stadsorkestret atter kontakt med udlandet, og det 
blev Burg Ditmarsken, som blev målet. Byen har ca. 5.000 indbyggere og 
er beliggende i nærheden af Kielerkanalens udmunding ved Elben. Her fik 
vi kontakt med borgerforeningen, der bl.a. driver et Spielmannszug (tam- 
bourkorps), og der blev arrangeret en tur for Stadsorkestret til Burg i 
påsken 1974. Det blev en yderst vellykket tur, hvor iøvrigt Stadsorkesterets 
tyrolergruppe fik en succesfuld premiere. 

Ved besøget i Burg knyttedes hurtigt venskabelige forbindelser, der har 
resulteret i, at Spielmannszug Burg og Nykøbing Sjælland Stadsorkester 
siden da årligt har udvekslet besøg, og det var en stor oplevelse at præsen- 
tere Spielmannszug Burg i Nykøbing i sommeren 1975. 



Orkesteret på vej gennem Ostertiolz-Scharmbeck i 1976. 

Een af Stadsorkestrets store musikalske begivenheder var, da man i 
sommeren 1976 ved en musikkonkurrence i Burg kunne hjemføre en 
førstepris med udmærkelse. Ved den lejlighed høstede orkestret og dets 
dirigent stor ros og anerkendelse for en høj musikalsk standard. 

Mit ønske for Nykøbing Sjælland Stadsorkester skal her ved dets 40 års 
jubilæum være, at der fortsat må være en stabil tilgang af nye aktive 
medlemmer, som under de kammeratlige forhold, der hersker i orkestrets 
rækker, vil være medvirkende til at videreføre de musikalske traditioner, 
der tog deres begyndelse en Set. Hans-aften i 1937. 

Mogens Larsen 



f DEN DANSKE BANK 

/ tidens løb har musikere fra orkesteret dannet grupper for sammenspil til forskelli- 
ge lejligheder. En af disse grupper - den nu veletablerede tyrolergruppe - opstod 
spontant på et værtshus i Burg i 1974. Efter den første noget mærkværdige ekvipe- 
ring i form af ballontrusser og murerkasketter (se billedet) er gruppen nu udstyret 
med et om ikke ægte så ihvertilfælde tyroleragtigt antræk. Billedet her er fra 1975, 
hvor tyrolerne underholdt på gågaden bl.a. fra mini-toget. 

Kom ind i Brændergården og kik ... ! 

Vi har det helt store udvalg i alle former for tæpper. 

Brænderg:årdeii{§^ lløbelpolistrer 

Algade 3 . Nykøbing Sj. . Telefon 03-41 12 81 
Indkørsel ved Hotel du Vest 



EJENDOMSHANDEL 

Vi garanterer alle en reel behandling og formidler salg af alle 
former for fast ejendom, såvel helårshuse som sommerhuse, 
forretninger og grunde. ; •..■n^.-. 

ejendomshandler 

HERLUF JACOBSEN 

Rørvigvej 17, 

Nykøbing Sj. - TIf. 03-41 15 56 



Sæt dit hår i system ... 

SALON »HAIR« 

Algade 50 - 4500 Nykøbing Sj. 
Telefon 03-41 16 67 

Det har tidligere været et stort problem at skaffe penge til orkesterets drift. Man har 
skaffet midler på utallige måder. Tombolaer, havnefester, gavespil, revyer, landlig- 
gerkampe o.s.v. I de senere år har kommunens økonomiske støtte og fritidslovens 
muligheder for at lønne instruktørerne til en vis grad lettet det økonomiske pres. 
Orkesteret må dog stadig lave forskellige arrangementer, der ikke har meget med 
musikalsk udfoldelse at gøre for at få det til at løbe rundt. Her et gavespil på 
Grønnehavehus julen 1964. 



Nykøbing Sj. - Teif . 41 12 38 




1. kl. køkken og spise- 
ru a-fj > restaurant - God mad til 
\^ rimelige priser. 



Åbent hver dag 
fra kl. 7.00-23.00. 



""^^^^^^^ Vi anbefaler os med: 

Møder - Selskaber - Diner 
transportab/e - Værelser, 



Velkommen hos SHELL 

/ Nykøbing 

Spar 8 øre pr. liter benzin ved selvbetjening. 

SHELL-butikken er velforsynet med tilbehør til bilen, vi har også 
is - chokolade - blade og tobaksvarer. 

LEJ BIL HOS OS! 

Vi har 25 person- og varevogne til udlejning. 
Husk venligst at forudbestille. 




Vi har åben til kl. 21 



Shell 

Vesterbro, Nykøbing Sj. 
Telefon (03) 41 08 45 

Det har ikke været musik altsammen 

Af Jørgen Larsen (»Karseklæderen«) mangeårigt medlem af bestyrelsen 



Det er nu lidt mærkeligt at skulle skrive om den underholdning, som 
orkesteret i årenes løb har stået tor. (Altså ud over den rent musikalske 
torstår sig). Her sidder jeg med en gammel billet, hvorpå der står »Op med 
humøret« underholdning på Hotel Phønix mandag den 18. marts kl. 20. 
Entre 1 kr. Min hukommelse strækker sig kun 20 år tilbage, og denne lille 
billet er betydelig ældre, men desværre uden årstal. Det var en torløber tor 
de orkesterrevyer, som mange kendte og ukendte borgere i Nykøbing vist 
aldrig glemmer på grund at de større eller mindre hip, der vankede. Mit 
tørste møde med revyen var i 1955, hvor jeg var tilskuer til en sådan og så, 
hvordan man lavede grin med borgerskabet til stor morskab tor publikum. 
Dog måske mest tor dem, det ikke gik ud over. 

Men lad mig hellere holde mig til den del, som jeg selv har deltaget i, tor i 
1959 var der igen revy, og da stod jeg selv på de skrå brædder i en meget 
flot opsat forestilling med ialt 19 numre. Det er helt bestemt, at det var en 
flot opsat forestilling, for samtlige kritikere skrev dagen efter premieren, at 
de meget fine dekorationer faktisk var det bedste ved revyen. Det tror 
pokker-de var jo proffessionelt lavet af Jens Buck, Steincke og »alminde- 
lige« Olsen! Det var forresten Olsen, der skulle dekorere en raket, som 

skulle sendes til Venus. Det klarede han meget flot med en dejlig nøgen 
pige. Men da vi protesterede (det var jo inden pornotiden), iklædte han 
hende straks sorte strømper, trusser og bh. Havde han dog alligevel bare 
ladet hende være nøgen. Men vi havde fåetvores vilje, og tøsen var blevet ti 
gange så fræk. 

Efter endeløse diskussioner og til tider drabelige skænderier havde vi 
fået sammensat et ret alsidigt program, og vi nåede frem til den store dag, 
da vi havde generalprøve om eftermiddagen og premiere om aftenen. 
Generalprøven var ikke det store sus, for der var nerver på over hele linjen, 
og det gavsig udslag i at nogle rystede, så hele skelettet klaprede, og andre 
hakkede tænder. Instruktøren tog det pænt. Han sagde nemlig o.k., så har 
vi et nummer mere på programmet, nemlig som nummer 1 »Danse Maka- 
bre«. 

Men vi snød ham på det felt. Vi skulle have en bid brød inden premieren, 
og efter gammel skik var den første bid brød en snaps. Og den sidste bid og 
måske et par stykker til kunne også løbe ned af sig selv. 

Hvis der endnu var nogen, der var lidt usikre, var det bestemt ikke af 
nervøsitet. I programmet står »Indledning v. alle medvirkende«. Det var en 
sang, og alle sang med. Jeg har så tit siden tænkt på, om der er noget, der 
hedder at synge efter »unoder«, for i guder hvor det lød både højt og 
rædselsfuldt. De næste par numre gik godt, og så var det Knud Rasch tur. 
Han skulle cykle ind på scenens snævre plads, men man skulle tro, han 
spurtede ned ad Algade. Han nåede dog at stoppe med forhjulet halvt ude 
over rampen. Publikum på første række var allerede ved at flygte, men 
Knud sagde bare: »Undskyld, jeg er lidt usikker«, og situationen udløste et 
latterbrøl. Midt i 2. akt da Ejvind Skovgård svævede rundt over det skønne 



Odsherred på ryggen af en stor gås og sang om det sjove, han kunne se der 
oppefra, skete der et teknisk uheld. Et af rebene, som gåsen hang i, sprang 
pludselig med et ordentligt smæld. »Så for pokker, nu er dyrlæge Vinding 
på jagt igen«, udbrød Ejvind, trådte ud af gåsen og sang videre, som om 
intet var hændt, og publikum jublede. 

Dette var lidt om revyen set fra bagtæppet som vi andre oplevede den. 

Endnu to revyer er løbet af stabelen efter denne. Nemlig en på »Phønix« 
og en på »G-rønnehavehus«. I mange år har der ikke været et lokale med 
scene i Nykøbing. Det var måske meget godt, for så fristede det ikke til at 
fortsætte. Ved de sidste revyer var det faktisk så dyrt at sætte disse ting op, 
at det var en meget tvivlsom forretning. Når vi engang imellem er samlet til 
møde eller fest i orkesteret, er der gerne en, der starter med »Kan I huske«, 
og så kommer alle de gamle historier frem igen, indtil der er en, der siger, 
hvor mange emner er der til sådan noget nu. Der er mindst til 30 numre, 
inden vi er færdige. Når så en spørger, hvad med arbejdet, så falder 
interessen pludselig stærkt igen. 

Mon der er nogen, der kan huske, da et lyst hoved fik den gode ide, at vi 
skulle gøre noget for ungdommen udenfor vore egne rækker. Det blev til 
»Idiotirsdagsaftenerne«, hvor vi en vinter igennem hveranden tirsdag af- 
ten havde åbent hus på Phønix for byens ungdom. Her var der hver gang 10 
forskellige indslag i underholdning. Musik, sang, interview og lign. med en 
masse kendte og ukendte kunstnere samt piloter, frømænd, stewardesser, 
motorkørere, faldskærmsfolk, militærfolk og mange andre. 

Det var ment som et oplæg til andre foreninger, som stod ungdommen 
nærmere end os. Det blev en ubetinget succes, men det blev ikke fulgt op 
fra andre foreninger. 

Det har altså ikke været musik altsammen i »Nykøbing Amatørorkester« 
som det hed dengang. 

Jørgen Larsen 

det sikreste i længden 

Blandt orkesterets faste arrangementer er medvirken ved Set. Hansfesten på Amts- 
hospitalet, tidligere SNS. Her er orkesteret ved 25 års jubilæet under Børge Ringt- 
veds faste og myndige direktion. En af orkesterets store opgaver er at besøge 
egnens forskellige institutioner. Årets højdepunkt foruden Set. Hansfesten er vel 
nok 1. juledags besøgene ved kirken, på sygehus og alderdomshjem. Vi håber 
fornøjelsen er gensidig. Orkestermedlemmerne har helt sikkert stor glæde af disse 
besøg. 



33 



stort og småt - mest småt 

En ting, der altid har været et kendetegn forstadsorkesteret, er det gode 
humør og evnen til at se de humoristiske sider af enhver situation. Det 
humoristiske ved denne lille historie var dog ikke fremherskende for de 
implicerede lige i øjeblikket. 

Orkesteret havde deltaget i et stævne på Bakken, og på vej hjem besøgte 
man de små haver i Pilealle. Man spillede et par numre, og der blev samlet 
ind til en omgang til musikerne. Da beløbet skulle overrækkes og omsæt- 
tes i pilsenere, snuppede den daværende formand Nybjerg ('Laus) penge- 
ne og stak dem i lommen med bemærkningen. »Dem gemmer jeg til en 
anden gang. I har vist fået rigeligt i dag«. Noget tørstige og ikke så lidt 
slukørede besteg man bussen og begav sig hjemad. 

Det er Svend Hansen (»Tjim Bum«), der fortæller historien. Han kom 
med i orkesteret i 1945. Stadsmusikanterne spillede ved Rådhuset, og 
Svend stod af cyklen for at lytte til musikken. Mens han stod der, tænkte 
han, at det egentlig kunne være meget sjovt atvære med i det foretagende. 



Svend »Tjim Bum« Hansen 

i sit es med stortrommen. 

Billedet stammer fra en 

østrigsk aften på Anneberg i efteråret 1976, 

men Svends humør og rytmesikkerhed 

stråler i møde fra masser 

af orkesterbilleder. 

Replikkens slagfærdighed står fuldt ud 
mål med trommekøllens. Svends søn 
Kurt er nu tiltrådt som fanebærer. 

En af musikanterne må have gættet hans tanker, for en dag opsøgte han 
Svend ude i Askehaven og fik Svend med i orkesteret. Han har været med 
siden. Dels som fanebærer og dels i slagtøjet, beskæftiget med bækkener 
og stortromme. 

Dengang spillede man i sit eget tøj. Kun en kasket var fælles kendetegn 
for orkesteret. I 1950 fik man så de første uniformer. Byens borgere havde 
samlet 3.300 kroner sammen, og da man fik lagt overskuddet fra et par 
revyer oveni, var der råd til rigtige uniformer. Grå benklæder og blå jakker 
med byvåbenet på brystlommen. Halvmånen i byvåbenet afstedkom ofte 
de mærkeligste formodninger om orkesterets hjemsted. I Hillerød var der 
sågar nogle damer, der troede på, at musikerne kom fra Tyrkiet. 

Det var nu før den tid, at man »tabte« en tubaist ude på Egebjergvej. Man 
var på vej ud til Grønnehavehus, hvor der på den tid lå et græsningsareal 
overfor. Svend gik foran tubaen og frydede sig over det gode og faste 
tubaspil. Pludselig lød deret par langtrukne »um-ba um-ba« efterfulgt af et 
brøl som fra et dyr i nød. Da Svend diskret skævede bagud, så han, at 
tubaspilleren var trimlet ned i grøften og nu lå og sprællede for at komme 
på benene igen. Nå, den måske lidt beskænkede tubaist kom da på benene 
igen og fik indhentet resten af orkesteret. 

Svend sørgede for øvrigt for at søgelyset forsvandt fra dette lille inter- 
mezzo ved selv at overtage hovedrollen i det næste optrin. Forud for et 
asfaltbal skulle man hente et klaver på Grønnehavehus. Transporten fore- 
gik med hestevogn. Det var varmt, vejen lang og støvet. Vel ankommen til 
Grønnehavehus afprøvede man klaveret et stykke tid. Bl.a. måtte man jo 
undersøge, om der kunne danses til det. Det konstaterede Svend og 
vognmanden i en sjælfuld tango. Men tiden gik, og da Svend omsider kom 
op på skolen og fik trommen spændt på, var de andre allerede gået. Svend 
satte resolut i gang og fik indhentet resten af orkesteretved købmand Hans 
Hansen, det nuværende Amtssparekassen. Den hale af tilhørere, som den 
ensomme trommeslager havde fået samlet sig, var efter hans eget udsagn 
mindst lige så stor som orkesterets ledsageflok. 

35 



Det var jo snarrådigt handlet. Ikke mindre resolut handlede nu afdøde 
Harry Rasmussen fra Søstrup. Under en skovtur opdagede han, at snapse- 
glassene stod hjemme i skabet. Alle anede en katastrofe af uanede dimen- 
sioner, men før panikken brød udforalvor, halede Harry en storagurk op af 
madkurven, skar en ende af, udhulede denne, og så var problemet med 
hensyn til snapseglas klaret i denne omgang. Det var forøvrigt Harry, der 
altid medbragte orkesterets største madpakke. Nyankomne medlemmer 
kiggede skeptiske og tvivlende, når den lille ældre mand pakkede en snes 
rundtenommer ud. Men tvivlen svandt hurtigt. Harry havde opdaget, at 
tubaspilleren, der elskede stegt lever, aldrig havde det med, fordi hans 
kone ikke kunne fordrage det og derfor ikke gad lave det. Det problem 
klarede Harry ved at smøre lidt ekstra. Da de andre opdagede denne 
hjælpsomhed, måtte han efterhånden smøre en anselig mængde, når vi 
skulle afsted. 

Ja, sådan er der så mangesmåanekdoter, derfortælles igen og igen. For 
at vende tilbage til Svend må festerne hos Svend og Tulle heller ikke 
glemmes. Der opstod mange gode historier og minder ude i Askehaven, 
hvor der altid har været plads og vilje til at samle vennerne. 

O.V. Neerup 




Vesterbro 1 . 4500 Nykøbing Sj. . Telf.(03)41 0105 

Knud Bech - Dirigent 

O. V. Neerup - Althorn 




Mogens Larsen - Basun 




Palle Nielsen - Trompet 




Åse Andersen 
Tambourmajor 




Johannes Brahms - Trompet 




Kurt Hansen - Fane 




Flemming Jensen - Trompet 




Eigil Klastrup - Trompet 

Steen C. Frederiksen - Piccolo . Jette Højsted - Klarinet 



Børge Rasmussen - Cornet 




Hans Knudsen - Lilletromme 



Toke Persson - Basun 



Bo Rasmussen - Lilletromme 




Dorthe I. Hansen 



Pia Hansen 



Kirsten Hansen 




Marianne D. Kragh 



